สหพันธ์วอลเลย์บอลระหว่างประเทศ

**สหพันธ์วอลเลย์บอลระหว่างประเทศ** () หรือที่เรียกกันโดยย่อว่า **FIVB ** เป็นการดูแลระหว่างประเทศเพื่อการกีฬาวอลเลย์บอลชายหาดและวอลเลย์บอลในร่ม ที่ตั้งสำนักงานใหญ่ของสหพันธ์ตั้งอยู่ในโลซาน สวิตเซอร์แลนด์ และมีประธานปัจจุบันคือ อาลี กราซา

## ประวัติ
ก่อนที่สหพันธ์วอลเลย์บอลระหว่างประเทศจะก่อตั้งขึ้น กีฬาวอลเลย์บอลอยู่ภายใต้การดูแลของสหพันธ์แฮนด์บอลสมัครเล่นนานาชาติ โดยเอฟไอวีบีได้รับการก่อตั้งขึ้นที่ประเทศฝรั่งเศส ในเดือนเมษายน ค.ศ. 1947 ในช่วงปลายคริสต์ทศวรรษ 1940 สหพันธ์วอลเลย์บอลแห่งชาติของทวีปยุโรปบางประเทศเริ่มหารือเกี่ยวกับการจัดตั้งองค์กรบริหารระดับนานาชาติสำหรับกีฬาวอลเลย์บอล ซึ่งการพูดคุยเบื้องต้นนำไปสู่การจัดตั้งสภาร่างรัฐธรรมนูญในปี ค.ศ. 1947 มีสหพันธ์ระดับชาติจาก 14 ประเทศใน 5 ทวีป เข้าร่วมการประชุมระหว่างวันที่ 18–20 เมษายน และได้มีการก่อตั้งองค์กรอย่างเป็นทางการ โดยมีนายปอล ลีบ็อง ชาวฝรั่งเศสเป็นประธานคนแรกของเอฟไอวีบี การแข่งขันวอลเลย์บอลชิงแชมป์เอเชียครั้งแรกจัดขึ้นที่โตเกียว ประเทศญี่ปุ่น ในปี ค.ศ. 1955 และในการแข่งขันชิงแชมป์ครั้งนี้ ทีมชาติอินเดียสามารถเอาชนะทีมชาติญี่ปุ่นได้ในรอบชิงชนะเลิศ

หนึ่งในเป้าหมายหลักของการประชุมในปี ค.ศ. 1947 ได้บรรลุผลสำเร็จในอีกสองปีต่อมาด้วยการจัดการแข่งขันวอลเลย์บอลระดับนานาชาติรายการใหญ่รายการแรก ซึ่งก็คือการแข่งขันวอลเลย์บอลชิงแชมป์โลก และในปี ค.ศ. 1952 ได้มีการจัดการแข่งขันประเภทหญิงเป็นครั้งแรกด้วยเช่นกัน

ในปี ค.ศ. 1964 คณะกรรมการโอลิมปิกสากล (IOC) ได้รับรองให้บรรจุกีฬาวอลเลย์บอลเข้าสู่รายการแข่งขันโอลิมปิกอย่างเป็นทางการ ภายในช่วงเวลานั้น จำนวนสหพันธ์วอลเลย์บอลแห่งชาติที่ขึ้นทะเบียนกับเอฟไอวีบีได้เพิ่มขึ้นเป็น 89 สหพันธ์ ต่อมาในปี ค.ศ. 1969 ได้มีการจัดการแข่งขันระดับนานาชาติรายการใหม่ขึ้น คือ วอลเลย์บอลเวิลด์คัพ ซึ่งต่อมาในปี ค.ศ. 1991 ได้ถูกกำหนดให้เป็นการแข่งขันคัดเลือกทีมเข้าสู่กีฬาโอลิมปิก

เมื่อวันที่ 19 มิถุนายน ค.ศ. 2008 นายเว่ย์ จี้จง () จากประเทศจีน ซึ่งดำรงตำแหน่งรองประธานคนที่หนึ่งในขณะนั้น ได้เข้ารับตำแหน่งแทนระหว่างการประชุมสมัชชาใหญ่ของเอฟไอวีบี ครั้งที่ 31 จัดขึ้นที่ดูไบ หลังจากที่นายรูเบน อาโกสตา ตัดสินใจลาออก นายเว่ย์ จี้จง จึงกลายเป็นประธานคนที่สามในประวัติศาสตร์ของเอฟไอวีบี โดยพิธีส่งมอบตำแหน่งประธานได้จัดขึ้นเมื่อวันที่ 24 สิงหาคม ค.ศ. 2008 ที่ปักกิ่ง ประเทศจีน

ในปี ค.ศ. 2020 เอฟไอวีบี มีสหพันธ์สมาชิกทั้งหมด 222 สหพันธ์

## การแข่งขัน

**ทีมชาติ:**
;ชาย
* วอลเลย์บอลโอลิมปิก: ตั้งแต่ปี ค.ศ. 1964 จัดขึ้นทุก 4 ปี
* ชิงแชมป์โลก: ตั้งแต่ปี ค.ศ. 1949 จัดขึ้นทุก 2 ปี
* เวิลด์คัพ: ตั้งแต่ปี ค.ศ. 1965 จัดขึ้นทุก 4 ปี
* เนชันส์ลีก: ตั้งแต่ปี ค.ศ. 2018 จัดขึ้นทุกปี
* แชลเลนเจอร์คัพ: ตั้งแต่ปี ค.ศ. 2018 จัดขึ้นทุกปี
* ชิงแชมป์โลก ยู-21 (เยาวชน): ตั้งแต่ปี ค.ศ. 1977 จัดขึ้นทุก 2 ปี
* ชิงแชมป์โลก ยู-19 (ยุวชน): ตั้งแต่ปี ค.ศ. 1989 จัดขึ้นทุก 2 ปี
* ชิงแชมป์โลก ยู-17 (ยุวชน): ตั้งแต่ปี ค.ศ. 2024 จัดขึ้นทุก 2 ปี
* กีฬาโอลิมปิกเยาวชน: 2010

;หญิง
* วอลเลย์บอลโอลิมปิก: ตั้งแต่ปี ค.ศ. 1964 จัดขึ้นทุก 4 ปี
* ชิงแชมป์โลก: ตั้งแต่ปี ค.ศ. 1952 จัดขึ้นทุก 2 ปี
* เวิลด์คัพ: ตั้งแต่ปี ค.ศ. 1973 จัดขึ้นทุก 4 ปี
* เนชันส์ลีก: ตั้งแต่ปี ค.ศ. 2018 จัดขึ้นทุกปี
* แชลเลนเจอร์คัพ: ตั้งแต่ปี ค.ศ. 2018 จัดขึ้นทุกปี
* ชิงแชมป์โลก ยู-21 (เยาวชน): ตั้งแต่ปี ค.ศ.  1977 จัดขึ้นทุก 2 ปี
* ชิงแชมป์โลก ยู-19 (ยุวชน): ตั้งแต่ปี ค.ศ. 1989 จัดขึ้นทุก 2 ปี
* ชิงแชมป์โลก ยู-17 (ยุวชน): ตั้งแต่ปี ค.ศ. 2024 จัดขึ้นทุก 2 ปี
* กีฬาโอลิมปิกเยาวชน: 2010

**สโมสร:**

;ชาย
* ชิงแชมป์สโมสรโลก: ตั้งแต่ปี ค.ศ. 1989, จัดขึ้นทุกปี

;หญิง
* ชิงแชมป์สโมสรโลก: ตั้งแต่ปี ค.ศ. 1991, จัดขึ้นทุกปี

**สิ้นสุด:**
* เวิลด์ลีก (ชาย): ค.ศ. 1990–2017 จัดขึ้นทุกปี
* เวิลด์กรังด์ปรีซ์ (หญิง): ค.ศ. 1993–2017 จัดขึ้นทุกปี
* เวิลด์แกรนด์แชมเปียนคัพ: 1993-2017 จัดขึ้นทุก 4 ปี

การแข่งขันวอลเลย์บอลชายหาด:

* กีฬาวอลเลย์บอล: ตั้งแต่ปี ค.ศ. 1996 จัดขึ้นทุกปี
* ชิงแชมป์โลก: ตั้งแต่ปี ค.ศ. 1997 จัดขึ้นทุก 2 ปี
* เวิลด์ทัวร์: ตั้งแต่ปี ค.ศ. 1989 จัดขึ้นทุกปี

และด้านล่างนี้เป็นการแข่งขันวอลเลย์บอลชายหาดเยาวชนระดับนานาชาติ:

* กีฬาโอลิมปิกเยาวชน: ตั้งแต่ปี ค.ศ. 2014, จัดขึ้นทุก 4 ปี
* ชิงแชมป์โลก ยู-23: ตั้งแต่ปี ค.ศ. 2013, จัดขึ้นทุกปี
* ชิงแชมป์โลก ยู-21: ตั้งแต่ปี ค.ศ. 2001, จัดขึ้นทุกปี
* ชิงแชมป์โลก ยู-19: ตั้งแต่ปี ค.ศ. 2003, จัดขึ้นทุกปี
* ชิงแชมป์โลก ยู-17: ตั้งแต่ปี ค.ศ. 2014, จัดขึ้นทุกปี

## แชมป์ในการแข่งขันปัจจุบัน
### วอลเลย์บอลในร่ม
#### ระดับทีมชาติ

#### ระดับสโมสร

### วอลเลย์บอลชายหาด

## รายการแข่งขันอื่น ๆ
เอฟไอวีบียังเป็นผู้รับผิดชอบการแข่งขันวอลเลย์บอลบางส่วนในระดับภูมิภาค ได้แก่
* เอเชียนเกมส์
* ยูโรเปียนเกมส์
* แพนอเมริกันเกมส์
* ลูโซโฟนีเกมส์
* แอฟริกันเกมส์

## องค์กร
400px|thumb|แผนที่ของทวีปสหพันธ์ร่วมกับเอฟไอวีบี

*  สมาพันธ์วอลเลย์บอลเอเชีย ในเอเชียและโอเชียเนีย
*  สมาพันธ์วอลเลย์บอลอเมริกาใต้ ในอเมริกาใต้
*  สมาพันธ์วอลเลย์บอลแอฟริกา ในแอฟริกา
*  สมาพันธ์วอลเลย์บอลยุโรป ในยุโรป
*  สมาพันธ์วอลเลย์บอลอเมริกาเหนือ อเมริกากลาง และแคริบเบียน ในอเมริกาเหนือ อเมริกากลาง และแคริบเบียน

## ประธานสหพันธ์
*  ปอล ลีบ็อง (1947–1984)
*  รูเบน อาโกสตา (1984–2008)
*  เว่ย์ จี้จง (2008–2012)
*  อาลี กราซา (2012–2024)
*  ฟาบีโอ อาเซเวโด (2024–)

## หมายเหตุ

## อ้างอิง

## แหล่งข้อมูลอื่น
* 
* Official FIVB Heroes website
* 
* 
* 
* Corruption scandal involving FIVB president Ary Graça

หมวดหมู่:องค์กรกีฬา
หมวดหมู่:วอลเลย์บอล
หมวดหมู่:วอลเลย์บอลระดับนานาชาติ
หมวดหมู่:องค์กรวอลเลย์บอล
หมวดหมู่:สหพันธ์กีฬาระหว่างประเทศ